
Қазақстан Республикасы
Экология және табиғи ресурстар министрінің
2026 жылғы «____» шілдедегі
№ ____
2026 жылғы «___» шілдедегі бұйрығымен бекітілген
бекітілген

Қазақстан Республикасы Экология және табиғи ресурстар министрлігі
Стратегиялық жоспарлау және талдау департаменті туралы
ЕРЕЖЕСІ

1. Жалпы ережелер

1. Стратегиялық жоспарлау және талдау департаменті (бұдан әрі – Департамент) Қазақстан Республикасы Экология және табиғи ресурстар министрлігінің (бұдан әрі – Министрлік) құрылымдық бөлімшесі болып табылады.
2. Департамент өз қызметінде Қазақстан Республикасының Конституциясын, Қазақстан Республикасының заңдарын, Қазақстан Республикасы Президентінің және Қазақстан Республикасы Үкіметінің актілерін, өзге де нормативтік құқықтық актілерді, сондай-ақ осы Ережені басшылыққа алады.
3. Департаменттің құрылымы мен штат саны Қазақстан Республикасының заңнамасында белгіленген тәртіппен Министрліктің Аппарат басшысымен бекітіледі.
4. Департамент:
1. Стратегиялық жоспарлау және талдау басқармасынан;
1. Салааралық үйлестіру және ғылыми-техникалық даму басқармасынан тұрады.

2. Негізгі міндеттер мен функциялар

1-міндет: реттелетін салаларда мемлекеттік саясатты қалыптастыруға және оның іске асырылуына мониторинг жүргізуге қатысу, сондай-ақ Министрлік қызметінің тиімділігін арттыруды қамтамасыз ету.
Функциялары:
1. Министрліктің миссиясын, стратегиялық мақсаттары мен міндеттерін негізге ала отырып, Министрліктің даму жоспарын және Қазақстан Республикасындағы мемлекеттік жоспарлау жүйесінде көзделген өзге де құжаттарды әзірлеуді, келісуді және бекітуге енгізуді ұйымдастыру;
1. стратегиялық шешімдерді әзірлеу, Министрліктің мемлекеттік саясатын қалыптастыру және іске асыру жөнінде ұсыныстар дайындау, сондай-ақ Министрліктің даму жоспары мен Қазақстан Республикасындағы мемлекеттік жоспарлау жүйесінің өзге де құжаттарының іске асырылуына мониторинг жүргізу және есептілікті қалыптастыру;
1. Министрліктің құрылымдық бөлімшелерімен бірлесіп, Қазақстан Республикасындағы мемлекеттік жоспарлау жүйесінің жоғары тұрған деңгейдегі құжаттарына сәйкес реттелетін салаларды дамытудың нысаналы индикаторларын қалыптастыру;
1. Министрліктің даму жоспарының нысаналы индикаторларын есептеу әдістемелерін әзірлеуді, келісуді және бекітуге енгізуді ұйымдастыру;
1. Министрліктің құрылымдық бөлімшелерімен, ведомстволарымен және ведомстволық бағынысты ұйымдарымен бірлесіп реттелетін салалардың дамуына талдау және болжам жасау, сондай-ақ оларды одан әрі дамыту үшін жағдайлар жасау жөнінде ұсыныстар әзірлеу;
1. Мемлекет басшысының Қазақстан халқына жыл сайынғы жолдауларын іске асырудың негізгі бағыттарының жалпыұлттық жоспарын орындау жөніндегі іс-шаралар жоспарының орындалуына мониторинг жүргізу және есептілікті қалыптастыру;
1. Министрліктің құрылымдық бөлімшелерін тарта отырып, Департамент құзыреті шегінде Министрліктің бағдарламалық құжаттарын, оның ішінде Министрліктің даму жоспарын оңтайландыру және жетілдіру жөнінде ұсыныстар әзірлеу;
1. Министрліктің құрылымдық бөлімшелері ұсыныстарының Қазақстан Республикасындағы мемлекеттік жоспарлау жүйесі құжаттарының мақсаттары мен міндеттеріне сәйкестігін талдау;
1. Министрліктің құрылымдық бөлімшелерінің, ведомстволары мен ведомстволық бағынысты ұйымдарының стратегиялық және бағдарламалық құжаттарды әзірлеу мен келісу жөніндегі жұмысын ұйымдастыру, үйлестіру және оған мониторинг жүргізу, сондай-ақ оларды әзірлеуге қатысу;
1. Министрліктің құрылымдық бөлімшелерінің облыстардың, республикалық маңызы бар қалалардың, астананың даму жоспарларын және өзге де даму құжаттарын келісу жөніндегі жұмысын ұйымдастыру, үйлестіру және оған мониторинг жүргізу;
1. Қазақстан Республикасындағы мемлекеттік жоспарлау жүйесінің құжаттарын іске асыру және жобалық басқару құралдарын қолдану мәселелері бойынша орталық және жергілікті атқарушы органдармен өзара іс-қимыл жасау;
1. Министрліктің құрылымдық бөлімшелерінің белгіленген мақсаттар мен міндеттерге қол жеткізу тиімділігін арттыру жөніндегі жұмысын ұйымдастыру, үйлестіру және оған мониторинг жүргізу;
1. Министрлік қызметінің тиімділігін бағалау және Министрлік Аппарат басшысының рейтингін қалыптастыру бағыттары бойынша Министрліктің құрылымдық бөлімшелерінің жұмысын ұйымдастыру, үйлестіру және оған мониторинг жүргізу;
1. Министрлік қызметінің тиімділігін арттыру жөніндегі іс-шаралар жоспарларын әзірлеу және олардың орындалуы бойынша құрылымдық бөлімшелердің жұмысын үйлестіру;
1. Министрлік қызметінің тиімділігін арттыру жөніндегі іс-шаралар жоспарларының іске асырылуына мониторинг және талдау жүргізу, сондай-ақ тиісті ұсыныстар әзірлеу;
1. Жаңғырту жөніндегі ұлттық комиссияның жұмыс жоспарының орындалу барысына, Қазақстан Республикасы Президентінің сайлауалды тұғырнамасының іске асырылуына және орындалуы Министрлікке бекітілген бағдарламалық құжаттардың, жол карталары мен өзге де жоспарлардың орындалуына мониторинг жүргізу және есептілікті қалыптастыру;
1. Қазақстан Республикасының 2026–2030 жылдарға арналған ұлттық қауіпсіздік стратегиясының және Қазақстан Республикасының 2029 жылға дейінгі ұлттық даму жоспарының Министрлік құзыретіне жататын бөлігінің іске асырылуына мониторинг жүргізу және есептілікті қалыптастыру.
2-міндет: реттелетін салаларда салааралық үйлестіруді жүзеге асыру.
Функциялары:
1. Жұмылдыру даярлығы, азаматтық қорғаныс, төтенше жағдайлар, мемлекеттік активтерді басқару, техникалық реттеу, ақпараттық сүйемелдеу, Қазақстан Республикасы Үкіметінің заң жобалау жұмыстары жоспарын іске асыру, кадрлар даярлау және әлеуметтік-еңбек қатынастары мәселелерін қоспағанда, Департамент құзыреті шегінде Министрліктің құрылымдық бөлімшелерінің өзара іс-қимылын ұйымдастыру;
1. Департамент құзыреті шегінде Қазақстан Республикасы Парламентінің Мәжілісіндегі парламенттік тыңдаулар мен Үкімет сағатына материалдар дайындауды ұйымдастыру;
1. Министрліктің құзыретіне жататын мәселелер бойынша Қазақстан Республикасы Үкіметінің отырыстарына, Қазақстан Республикасы Президенті Әкімшілігінің, Қазақстан Республикасы Үкіметінің, басқа мемлекеттік органдар мен ұйымдардың кеңестеріне материалдар дайындау;
1. Министрліктің құзыретіне жататын мәселелер бойынша Қазақстан Республикасының әлеуметтік-экономикалық дамуы туралы ақпаратты жинақтау;
1. Өңірлер бойынша ақпаратты жинақтау, оның ішінде Министрлік басшылығының жұмыс сапарларына материалдар дайындау;
1. Министр мен вице-министрлердің өңірлердегі халықпен кездесулерін ұйымдастыру және тиісті материалдарды дайындау;
1. Алқаның бекітілген жұмыс жоспарына сәйкес Министрлік алқасының отырыстарын өткізу жөніндегі жұмысты ұйымдастыру;
1. Министрліктің апта сайынғы аппараттық кеңестерін ұйымдастыру және өткізу;
1. Департамент құзыреті шегінде Министрліктің ресми интернет-ресурсында орналастыру үшін ақпарат дайындау;
1. Департамент құзыретіне жататын мәселелер бойынша жеке және заңды тұлғалардың өтініштерін қарау.
3-міндет: ғылым, инновациялар және ғылыми-техникалық қызмет саласындағы жұмысты үйлестіру.
Функциялары:
1. Министрліктің құзыретіне жатқызылған мәселелер бойынша ғылыми, инновациялық және ғылыми-техникалық қызмет саласындағы мемлекеттік саясатты іске асыруға қатысу;
1. Экология, орман шаруашылығы, өсімдіктер мен жануарлар дүниесі саласындағы іргелі және қолданбалы ғылыми зерттеулер мен инновациялық дамудың басым бағыттарын қалыптастыруға қатысу;
1. Ғылым және ғылыми-техникалық қызмет мәселелері бойынша Қазақстан Республикасының Үкіметі жанындағы Жоғары ғылыми-техникалық комиссия отырыстарына материалдардың Министрлік құзыреті шегінде дайындалуын қамтамасыз ету;
1. Ғылыми және ғылыми-техникалық бағдарламаларды бағдарламалық-нысаналы қаржыландыруға арналған конкурстық құжаттаманың Министрлік құзыреті шегінде уақтылы әрі сапалы әзірленуін қамтамасыз ету;
1. Мемлекеттік бюджет қаражаты есебінен гранттық және бағдарламалық-нысаналы қаржыландыру шеңберіндегі конкурстық рәсімдерді ұйымдастыруға, дайындауға және өткізуге қатысу;
1. Ғылым жөніндегі жыл сайынғы ұлттық баяндамаға материалдардың Министрлік құзыреті шегінде уақтылы дайындалуын қамтамасыз ету;
1. «Ғылым және технологиялық саясат туралы» Қазақстан Республикасының Заңына сәйкес ұлттық ғылыми кеңестердің құрамына енгізу үшін кандидатуралар бойынша ұсыныстарды ғылым саласындағы уәкілетті органға енгізу;
1. Реттелетін салаларда инновациялық жүйенің дамуын жоспарлау және оған мониторинг жүргізу, сондай-ақ инновациялық қызметті ынталандыру жөнінде ұсыныстар әзірлеу;
1. Реттелетін салаларда инновациялық қызметті мемлекеттік қолдау саласындағы мемлекеттік саясатты қалыптастыруға және іске асыруға Министрлік құзыреті шегінде қатысу;
1. Реттелетін салаларды инновациялық дамыту бөлігінде Қазақстан Республикасындағы мемлекеттік жоспарлау жүйесінің құжаттарын келісуге қатысу;
1. Реттелетін салаларда ғылымды, инновацияларды және ғылыми-техникалық қызметті дамыту мәселелері бойынша Министрліктің ведомстволарымен, құрылымдық бөлімшелерімен және ведомстволық бағынысты ұйымдарымен өзара іс-қимыл жасау;
1. Департамент құзыретіне жатқызылған мәселелерді қарауға және олар бойынша ұсыныстар дайындауға қатысу;
1. Жоғары тұрған және басқа да мемлекеттік органдардан келіп түскен бақылау құжаттарына, сондай-ақ Министрліктің ведомстволарының, құрылымдық бөлімшелерінің және өзге де ұйымдардың сұрау салуларына жауаптар дайындау;
1. Министрліктің құзыретіне жатқызылған ғылым, инновациялар және ғылыми-техникалық қызмет мәселелері жөніндегі жұмыс топтарына қатысу;
1. Департамент құзыретіне жататын мәселелер бойынша жеке және заңды тұлғалардың өтініштерін қарау.

3. Департаменттің құқықтары мен міндеттері

Департамент Қазақстан Республикасының заңнамасында белгіленген тәртіппен:
мыналарға құқылы:
1. Департаментке жүктелген функцияларды орындау үшін қажетті ақпаратты, құжаттар мен мәліметтерді Министрліктің құрылымдық бөлімшелерінен, ведомстволары мен ведомстволық бағынысты ұйымдарынан сұратуға және алуға;
1. Министрлік басшылығының тапсырмасы бойынша Департамент құзыретіне кіретін мәселелерді қарау кезінде мемлекеттік органдарда және өзге де ұйымдарда Министрліктің атынан өкілдік етуге, сондай-ақ кеңестерге, отырыстарға, семинарлар мен конференцияларға қатысуға;
1. Қазақстан Республикасының мемлекеттік құпиялар және заңмен қорғалатын өзге де құпия туралы заңнамасының талаптарын сақтай отырып, Департамент құзыретіне жататын құжаттармен және материалдармен белгіленген тәртіппен танысуға;
1. Министрлік басшылығының келісімімен Министрліктің басқа құрылымдық бөлімшелерінің жұмыскерлерін Департаментке жүктелген функцияларды орындауға тартуға;
1. Департамент құзыреті шегінде нормативтік құқықтық актілердің жобаларын әзірлеуді ұйымдастыруға;
1. Департамент құзыретіне кіретін мәселелер бойынша Қазақстан Республикасының заңнамасын және Министрліктің қызметін жетілдіру жөнінде Министрлік басшылығына ұсыныстар енгізуге;
1. Қазақстан Республикасының заңдарында көзделген өзге де құқықтарды жүзеге асыруға.
мыналарға міндетті:
1. Департаментке жүктелген міндеттер мен функцияларды уақтылы әрі сапалы орындауға;
1. Департамент әзірлеген және белгіленген тәртіппен қабылданған нормативтік құқықтық актілерге құзыреті шегінде құқықтық мониторинг жүргізуге, құқықтық мониторинг нәтижелерін 1 маусымнан және 1 желтоқсаннан кешіктірмей Заң қызметі департаментіне ұсынуға және қажет болған кезде Қазақстан Республикасының заңнамасын жетілдіру жөнінде ұсыныстар енгізуге;
1. Ұлттық қауіпсіздік, мемлекеттік құпияларды қорғау, азаматтық қорғау, жұмылдыру даярлығы мен жұмылдыру, сондай-ақ сыбайлас жемқорлыққа қарсы іс-қимыл саласындағы Қазақстан Республикасы заңнамасының сақталуын құзыреті шегінде қамтамасыз етуге;
1. Құжаттар мен нормативтік құқықтық актілердің жобаларын мемлекеттік және орыс тілдерінде дайындауды қамтамасыз етуге;
1. Ақпарат пайдаланушылардың сұрау салуларына уақтылы жауап беруге;
1. Құпиялылық режимін және мемлекеттік құпияларды қорғау саласындағы нормативтік құқықтық актілер талаптарының орындалуын қамтамасыз етуге;
1. Ақпараттық қауіпсіздік талаптарын сақтауға.

4. Департамент қызметін ұйымдастыру

1. Департамент Қазақстан Республикасының заңдарына, Қазақстан Республикасы Президентінің актілеріне және Қазақстан Республикасының өзге де нормативтік құқықтық актілеріне сәйкес өзіне жүктелген міндеттер мен функцияларды іске асыру үшін қажетті өкілеттіктерге ие.
2. Департаментті Қазақстан Республикасының мемлекеттік қызмет туралы заңнамасында белгіленген тәртіппен лауазымға тағайындалатын және лауазымнан босатылатын директор басқарады.
3. Директор Департамент қызметіне жалпы басшылық жасайды және Қазақстан Республикасының заңдарына сәйкес Департаментке жүктелген міндеттер мен функциялардың тиісінше орындалуына, ішкі бақылаудың ұйымдастырылуына және лауазымдық өкілеттіктер шегінде шаралардың қабылдануына жауапты болады.
4. Директор белгіленген тәртіппен Министрлік басшылығына Департаменттің құрылымы мен штат кестесі жөнінде ұсыныстар енгізеді.
5. Департамент қызметін ұйымдастыру мақсатында директор:
1. Директордың орынбасарының және Департамент құрамына кіретін басқармалар басшыларының міндеттерін бөледі және өкілеттіктерін айқындайды;
1. Департамент қызметін жоспарлауды, жүктелген міндеттер мен функцияларды орындауды ұйымдастырады және жұмыс нәтижелеріне бақылау жүргізеді;
1. Қазақстан Республикасының заңдарына, Қазақстан Республикасы Президентінің актілеріне және Қазақстан Республикасының өзге де нормативтік құқықтық актілеріне сәйкес өзге де өкілеттіктерді жүзеге асырады.
1. Департамент жұмыскерлерінің тікелей бағыныстылығы лауазымдық нұсқаулықтармен және міндеттердің бекітілген бөлінісімен айқындалады; әрбір мемлекеттік лауазымға бір тікелей басшы бекітіледі;
1. Басқа мемлекеттік лауазымның міндеттерін уақытша жүктеу Қазақстан Республикасының заңнамасында белгіленген тәртіппен, шекте және мерзімге жүзеге асырылады; міндеттерді уақытша атқаратын адамның жауаптылығы оның негізгі лауазымы бойынша реттеледі.
6. Департаменттің құзыретіне кіретін мәселелер бойынша Министрліктің басқа құрылымдық бөлімшелеріне Департамент жолдайтын құжаттарға директор, ал ол болмаған кезде оның міндеттерін атқаратын адам қол қояды.
